b'\n_START_ARTICLE_\nO nebu i o zemlji\n_START_PARAGRAPH_\nO nebu i o zemlji (\xc5\xa1pa. izvornik Sobre el cielo y la tierra), knjiga pape Franje, Jorgea Marije Bergoglija. Knjiga je zbirka razmi\xc5\xa1ljanja pape Franje o obitelji, vjeri i ulozi Crkve u 21. stolje\xc4\x87u. Objavljena je u Argentini 2010. godine, nastala je kao rezultat niza u\xc4\x8denih, mudrih i otvorenih razgovora izme\xc4\x91u dvojice vjerskih u\xc4\x8ditelja i vi\xc5\xa1egodi\xc5\xa1njih prijatelja. U njima kardinal Bergoglio, od 13. o\xc5\xbeujka 2013. papa Franjo, i rabin Abraham Skorka u atmosferi iznimnog me\xc4\x91usobnog razumijevanja i po\xc5\xa1tovanja iznose svoja stajali\xc5\xa1ta o najrazli\xc4\x8ditijim teolo\xc5\xa1kim i svjetovnim pitanjima. Bog, vjera, globalizacija, fundamentalizam, Holokaust, ateizam, poba\xc4\x8daj, homoseksualnost, eutanazija \xe2\x80\x93 samo su neke od tema o kojima u ovoj knjizi raspravljaju novi poglavar Katoli\xc4\x8dke crkve i ugledni argentinski rabin.'